श्रीदेवी की बेटी जाह्नवी की पहली फिल्म धड़क अगले महीने रीलीज होने वाली है। इस फिल्म को लेकर श्रीदेवी काफी उत्साहित थीं और वह अक्सर इस बारे में चर्चा करती थीं। लेकिन फिल्म की रीलीज से पहले श्रीदेवी का निधन हो गया, ऐसे में वह अपनी बेटी की पहली फिल्म को नहीं देख सकी। यह ना सिर्फ जाह्नवी बल्कि उनके पूरे परिवार के लिए दुख की बात है। यह पहली बार नहीं है, इससे पहले जब बोनी कपूर के बेटे अर्जुन कपूर की पहली फिल्म इशकजादे रीलीज होने वाली थी तो उससे कुछ महीने पहले उनकी मां का निधन हो गया था।